Syllabusi

Bazat e Makinerisë

N/A

**Përmbajtja e lëndës:**

Lënda Bazat e Makinerisë dëgjohet nga studentët e vitit të parë të seksionit të Dizajnit dhe Konstruksioneve të Produkteve të Drurit. Edhe pse problemi i elementeve të makinerisë është i mbuluar mirë nga literatura, është vlerësuar qe duhet përpiluar një material, në mënyrë që studentët në një vend të kenë një pasqyrë të elementeve të përgjithshme makinerike që më së shpeshti hasen në përpunimin e drurit dhe makinat e transportit në kaudër të industrisë së drurit. Qëllimi ishte që studentët të njihen me ndarjen e elementeve makinerike sipas funksionit, standardizimin dhe tolerancat, llojet e elementeve të makinerisë, përparësitë dhe dobësitë e çdo lloji veç e veç, kinematikës dhe gjeometrisë së elementeve makinerike, klasifikimit brenda llojeve, elementet bazë të përllogaritjes së fortësisë, si dhe materialet dhe vetitë e tyre, nga të cilat janë bërë elementet makinerike.

Me qëllim ngritjen e vetëdijes së studentëve rreth rolit të energjisë dhe implikimeve të saj në aspektin global është futur si kapitull shtese njësia „roli i energjetikës në zhvillimin e shoqërsië njerëzore.

**Qëllimi i lëndës**

Njohja e elementeve makinerike duhet të mundësojë konstruktimin, përzgjedhjen dhe kombinimin e këtyre elementeve në strukturën komplekse të makinave të qëllimeve të ndryshme. Një dizajner i përpunimit të produkteve nga druri duhet të njihet me kinematikën dhe elementet bazë të projektimit si dhe elementet bazë të llogaritjes të elementeve makinerike, për të vlerësuar parimin e punës dhe kryer përzgjedhjen e duhur të sistemeve mekanike të cilat përdoren në përpunimin e drurit. Për faktin që këto përzgjedhje nuk jan aspak të lehta, zgjidhjet optimale paraqesin vlerë të shtuar duke shquar aftësitë vendimmarrëse të një eksperti të vlefshëm.

**Rezultatet e të nxënit**

pas përfundimit të këtij moduli, studentët do të jenë në gjendje të njihen me:

* vetitë dhe llojet e materialeve makinerike;
* elementet e makinave, standardet, tolerancat;
* pykat;
* ribatinat;
* bulonat;
* filetaturat;
* sustat;
* akset dhe xhuntot;
* kushinetat;
* transmetuesit e fuqisë (me ndërmjetësim);
* transmetuesit e fuqisë (pa ndërmjetësim)- të drejtëpërdrejtë;
* çikrikët dhe mekanizmat e çikrikëve;
* Tubat dhe armaturat e tubave;
* Lidhjet e ndashme dhe të salduara;
* Rëndësia e energjetikës për jetën dhe zhvillimin e shoqërisë njerëzore.

**Strategjia**

**Mësimi bashkëpunues.**  studentëve u është dhënë mundësi për të bashkëpunuar dhe paraqitur pikëpamjet rreth temave të ndryshme gjatë gjithë ligjëratave. Me raste janë inkurajuar që të të pregadisin materialin (duke hulumtuar) për orën e ardhëshme si reultat kam vërejtur motivim dhe fokusim gjatë kohës së ligjëratave.

**Përdorim i grafiqeve,** si mënyrë për të ndihmuar studentët të mendojnë dhe të organizojnë mendimet dhe idetë e tyre në një prezantim vizual. Ndër paraqitjet grafike të përdorura janë harta konceptuale, diagramet dhe tabelat.

**Përdorimi i teknologjisë në klasë**

Integrimi i teknologjisë në klasë është treguar mënyrë e përshtatshme për t'i ti mbajtë studentët alertë, duke patur parasyhs afinitetin e tyre ndaj teknologjisë. Disa shembuj të shfrytëzimit të teknologjisë në klasë janë prezantimi i mësimeve të bazuara multimediale si video (tutoriale), animacion ose grafiqe të ndryshme, duke përdorur një tabletë dhe vido projektorin e instaluar në klasë.

**ECTS 6**

Literatura: 1. Dr. Nijazi Ibrahimi “ Detalet e MAiknave”

2. Mr. Inxh. Bashkim Baxhaku “ Bazat e Makinerisë” \ Skriptë

3. Dr. inxh. Musli Bajraktari “Mjetet Transportuese

4. Dr. inxh. Musli Bajraktari “ Praltilum nha Lënda makinat përshëngritëse dhe transportuese”

**Metodat e vlerësimit**: Provimi final – 60%

Detyra dhe ushtrime – 30%

Vijimi – 10%

Ptotokoli i vlerësimit:

**Fondi i orëve 4 në javë**

Gjatë semestrit janë mbajtur 14 ligjërata me nga 4 orë që përmbajnë gjithësejt 56 orë (këtu përfshihen kollokviumet dhe një vizitë studimore), 50 orë janë paraparë studim vetanak dhe 44 orë detyra dhe punë seminarike. gjat semestrit të parë studimor nga lenda Bazat e Makinerisë, studentët pritet të akumulojnë 6 ECTS, ky numër i kredive konsiderohet angazhim optimal. Duke patur parasyshë orët e mbuluara mund të konstatojmë që ato përputhen plotësisht me numrin e kredive ECTS.

Lënda është përcaktuar të ketë një maksimum prej 100 pikësh. 10 pikë për vijueshmëri, 20 për detyra dhe ushtrime ndërsa 70 për provim .

Gjat semestrit janë zhvilluar 2 kollokviume me nga 5 pikë secili.

**Mjetet e konkretizimit**: Projektor, kompjuteri, markera, dërrasë për shkrim, vizita studimore

Raporti I teorisë me praktikë: 70% teori

30% praktikë

**Protokoli i notimit**